ᨄᨗᨊᨗᨔᨗ

jmpl|ᨁᨅᨑ ᨄᨗᨊᨗᨔᨗ ᨍᨊᨗᨔᨗ ᨒᨅ
ᨄᨗᨊᨗᨔᨗ ᨐᨗᨊᨑᨗᨈᨘ ᨀᨄᨒᨍ ᨈᨑᨛᨉᨗᨔᨗᨐᨚᨊᨒ ᨖᨔᨛᨊ ᨄᨚᨙᨒ ᨔᨘᨒ‌ᨙᨓᨔᨗ᨞ ᨕᨗᨉᨚᨙᨊᨔᨗᨐ᨞ ᨐᨗ ᨄᨘᨊᨕᨗᨓᨗ ᨈᨚ ᨕᨘᨁᨗ ᨆᨀᨘᨈᨚᨄ ᨈᨚ ᨆᨀᨔᨑ᨞ ᨖᨘᨔᨘᨔᨛᨊ ᨄᨚᨙᨒ ᨑᨗ ᨓᨊᨘᨓ ᨅᨗᨑ᨞ ᨀᨌᨛᨆᨈᨛ ᨅᨚᨈᨚᨅᨖᨑᨗ᨞ ᨀᨅᨘᨄ‌ᨙᨈ ᨅᨘᨒᨘᨀᨘᨇ᨞ ᨄᨗᨊᨗᨔᨗ ᨐᨗᨑᨚ ᨔᨅᨊᨛᨑᨊ ᨕᨔᨛ ᨀᨄᨒ ᨒᨍ ᨐᨗᨙᨕ ᨆᨄᨘᨊᨕᨗ ᨉᨘᨓ ᨕᨒᨗᨑᨗ ᨒᨍ᨞ ᨐᨗᨊᨑᨗᨈᨘ ᨈᨛᨒᨘ ᨑᨗ ᨌᨄ ᨑᨗᨐᨚᨒᨚ᨞ ᨉᨘᨓ ᨑᨗᨐᨚᨒᨚ᨞ ᨔᨗᨅᨓ ᨉᨘᨓ ᨄᨚᨙᨒ ᨑᨗ ᨆᨘᨋᨗ᨞ ᨅᨗᨐᨔᨊ ᨑᨗᨄ‌ᨙᨀ ᨕᨘᨈᨘ ᨆᨑᨀ ᨅᨑ ᨒᨗᨈᨔ ᨄᨘᨒᨚ᨞ ᨉᨘᨓ ᨕᨒᨗᨑᨗ ᨒᨍ ᨄᨚᨀᨚ ᨐᨗᨑᨚ ᨑᨗᨄᨈᨛᨈᨘᨀᨂᨗ ᨉᨘᨓ ᨀᨒᨗᨆ ᨔᨖᨉ᨞ ᨔᨗᨅ‌ᨙᨒᨊ ᨄᨗᨈᨘ ᨒᨇ ᨒᨍ᨞ ᨐᨗ ᨅᨛᨈᨘᨓᨊ ᨍᨘᨆᨛᨒ ᨕᨐ ᨐᨗᨆᨊᨛ ᨔᨘᨑᨛ ᨕᨄᨛᨙᨈᨖ᨞ ᨄᨗᨊᨗᨔᨗ ᨐᨗᨊᨑᨗᨈᨘ ᨔᨗᨑᨘᨄ ᨀᨄᨒ ᨒᨍ ᨆᨄ‌ᨙᨀ ᨈᨍ ᨒᨍ ᨔᨛᨀᨘᨊᨑ ᨔᨗᨅᨓ ᨉᨘᨓ ᨕᨒᨗᨑᨗ ᨔᨗᨅᨓ ᨄᨗᨈᨘ ᨒᨇ ᨒᨍ ᨅᨛᨈᨘᨓᨊ ᨐᨗᨊᨑᨗᨈᨘ ᨙᨊ‌ᨙᨊ ᨆᨚᨐᨊ ᨅᨂᨔ ᨕᨗᨉᨚᨙᨊᨔᨗᨐ ᨓᨛᨉᨗᨂᨗ ᨊᨌᨛᨙᨊᨀᨗ ᨐᨗᨙᨑᨁ ᨊᨒᨒᨚᨕᨗ ᨄᨗᨈᨘ ᨈᨔᨗ ᨆᨒᨚᨓ ᨑᨗ ᨒᨗᨊᨚᨙᨓ᨞

 ᨔᨗᨍᨑ 
ᨀᨄᨒ ᨕᨍᨘ ᨄᨗᨊᨗᨔᨗ ᨆᨗᨈᨙ ᨔᨛᨊᨊᨗ ᨑᨗᨄ‌ᨙᨀ ᨕᨗᨉᨚᨙᨊᨔᨗᨐ᨞ ᨐᨗᨊᨑᨗᨈᨘ ᨓᨛᨈᨘ ᨆᨂᨅᨕᨅ ᨑᨗᨐᨚᨒᨚ᨞ ᨊ‌ᨙᨑᨀᨚ ᨑᨗᨄᨑᨛᨀᨗᨑᨀᨂᨗ ᨀᨄᨒ ᨄᨗᨊᨗᨔᨗ ᨃᨊᨗ ᨌᨚᨇ ᨔᨅᨛᨒᨘᨊ ᨈᨕᨘᨊ 1500. ᨆᨛᨊᨘᨑᨘ ᨕᨑᨘᨀᨗᨑᨛ ᨒᨚᨈᨑ ᨕᨗᨒᨁᨒᨗᨁᨚ ᨓᨛᨈᨘ ᨕᨅ ᨆᨀ 14. ᨄᨗᨊᨗᨔᨗ ᨄᨆᨘᨒ ᨑᨗᨙᨐᨅᨘ ᨕᨚᨙᨒ ᨔ‌ᨙᨓᨑᨗᨁᨉᨗ᨞ ᨕᨊ ᨅᨘᨑ‌ᨙᨊᨊ ᨉᨈᨘ ᨕᨀᨑᨘᨂᨛ ᨒᨘᨓᨘ ᨕᨘᨈᨘ ᨆᨒᨍ ᨑᨗᨈᨊ ᨌᨗᨊ ⎸ᨈᨗᨐᨚᨃᨚ⎹ ᨙᨕᨒᨚ ᨊᨒᨆᨑ ᨕᨊ ᨆᨀᨘᨋᨕᨗᨊ ᨄᨚᨙᨒ ᨕᨀᨑᨘᨂᨛ ᨌᨗᨊ ᨑᨗᨐᨔᨛ ᨕᨗᨙᨓᨌᨘᨉᨕᨗ᨞

ᨔ‌ᨙᨓᨑᨗᨁᨉᨗ ᨔᨒᨆᨕᨗ ᨑᨗᨈᨊ ᨌᨗᨊ ᨔᨗᨅᨓ ᨊ‌ᨙᨕᨓᨕᨗ ᨆᨅᨕᨗᨙᨊ ᨕᨗᨙᨓᨌᨘᨉᨕᨗ᨞ ᨄᨘᨑᨊ ᨐᨗᨑᨚ᨞ ᨆᨕᨗᨈ ᨊ ᨆᨚᨋᨚ ᨑᨗᨈᨊ ᨌᨗᨊ᨞ ᨔ‌ᨙᨓᨑᨗᨁᨉᨗ ᨒᨗᨔᨘᨓᨗ ᨙᨄᨆᨛ ᨑᨗ ᨀᨇᨚᨊ ᨆᨄ‌ᨙᨀ ᨄᨗᨊᨗᨔᨗ ᨑᨗ ᨒᨘᨓᨘ᨞ ᨓᨛᨈᨘᨊ ᨙᨕᨒᨚ ᨆᨈᨆ ᨑᨗᨈᨔᨗᨊ ᨒᨘᨓᨘ᨞ ᨑᨗᨀᨛᨊᨕᨗ ᨀᨄᨒᨊ ᨅᨚᨅ ᨒᨚᨄᨚ ᨊᨕᨗᨊᨄ ᨀᨄᨒ ᨄᨗᨊᨗᨔᨗ ᨐᨗᨑᨚᨉᨚ ᨆᨄᨘᨙᨓ ᨈᨛᨒᨘᨓᨗ ᨔᨗᨅᨓ ᨆᨓᨂᨗ ᨑᨗᨓᨊᨘᨓ ᨕᨑ᨞ ᨓᨊᨘᨓ ᨈᨊ ᨒᨆᨚ ᨔᨗᨅᨓ ᨓᨊᨘᨓ ᨅᨗᨑ᨞ ᨄᨅᨊᨘᨓ ᨑᨗᨈᨛᨒᨘᨙᨓ ᨓᨊᨘᨓ ᨐᨗᨑᨚ ᨊᨄ ᨊ‌ᨙᨕᨅᨘᨓᨗ ᨄᨕᨗᨆᨛ ᨄᨘᨙᨓᨄᨘᨙᨓ ᨀᨄᨒ ᨐᨗᨑᨚᨉᨚ ᨆᨏᨍᨗ ᨒᨚᨄᨗ ᨊᨕᨗᨊᨄ ᨊᨄᨛᨑᨛᨂᨗ ᨕᨔᨛ ᨄᨗᨊᨗᨔᨗ᨞ ᨈᨚ ᨕᨑ ᨐᨗᨊᨑᨗᨈᨘ ᨄ‌ᨙᨀᨅᨘ ᨅᨅᨘᨓᨊ ᨀᨄᨒ‌ᨙᨕ‌ᨙᨉ᨞ ᨑᨗ ᨓᨊᨘᨓ ᨈᨊ ᨙᨒᨆᨚ ᨀᨄᨒ ᨐᨗᨑᨚᨉᨚ ᨕᨗᨑᨀᨗᨕᨗ᨞ ᨔᨆᨛᨈᨑ ᨈᨚ ᨅᨗᨑ ᨆᨑᨏ ᨀᨄᨒ ᨐᨗᨑᨚᨉᨚ ᨆᨏᨍᨗ ᨄᨗᨊᨗᨔᨗ ᨔᨗᨅᨓ ᨄᨗᨈᨘ ᨒᨍᨕᨙ ᨑᨗᨙᨐᨅᨘᨓᨗ ᨄᨚᨙᨒ ᨄᨄᨗᨀᨗᨑᨗᨊ ᨈᨚ ᨅᨗᨑ᨞

ᨃᨈᨚ ᨈᨕᨘ ᨆᨀᨛᨉ᨞ ᨕᨔᨛ ᨄᨗᨊᨗᨔᨗ ᨐᨗᨙᨕ ᨑᨗᨐᨒᨕᨗ ᨄᨚᨙᨒ ᨕᨔᨛ ᨈᨕᨘ᨞ ᨐᨗᨊᨑᨗᨈᨘ ᨕᨔᨛᨊ ᨄᨗᨊᨗᨔᨗ᨞ ᨃ ᨙᨔᨉᨗ ᨓᨛᨈᨘ᨞ ᨐᨗᨑᨚ ᨈᨕᨘᨙᨓ ᨆᨒᨍ ᨊᨒᨒᨚᨓᨗ ᨓᨗᨑᨗ ᨄ‌ᨙᨈ ᨓᨊᨘᨓ ᨅᨗᨑ᨞ ᨐᨗᨑᨚ ᨆᨗᨈᨕᨗ ᨅ‌ᨙᨃ ᨀᨄᨒ ᨑᨗ ᨙᨔ‌ᨙᨉᨊ ᨈᨔᨗᨙᨕ ᨙᨀᨑᨚ᨞ ᨊᨕᨗᨊᨄ ᨕ‌ᨙᨒᨊ ᨊᨄᨘᨉᨂᨗ ᨔᨒ ᨙᨔᨉᨗ ᨄᨍᨚᨀᨕᨗ ᨀᨄᨒ‌ᨙᨕ ᨐᨗᨑᨚ ᨅᨓ ᨒᨍ‌ᨙᨕ ᨐᨗᨑᨚ ᨓᨛᨉᨗ ᨆᨘᨄ ᨑᨗᨄᨀᨛᨔᨗᨂᨗ᨞ ᨓᨛᨈᨘᨊ ᨐᨗᨑᨚ᨞ ᨈᨚ ᨅᨗᨑ‌ᨙᨕ ᨆᨄᨗᨀᨗᨑᨗ ᨔᨗᨅᨓ ᨆᨑᨏ ᨒᨍ ᨆᨔᨛᨔᨘᨙᨓ ᨕᨁᨗᨐᨁᨗ ᨓᨛᨉᨗᨙᨂ ᨊᨄᨗᨁᨕᨘ᨞ ᨄᨉ ᨓᨛᨈᨘᨊ ᨄᨘᨑ‌ᨙᨕ ᨐᨗᨑᨚ ᨆᨏᨍᨗᨊᨗ ᨒᨍ ᨄᨗᨊᨗᨔᨗ ᨄᨉ‌ᨙᨕ ᨆᨀᨚᨀᨚᨙᨓ᨞ ᨄᨚᨙᨒ ᨄᨄᨘᨉᨊ ᨈᨕᨘᨙᨓ ᨐᨗᨑᨚ᨞ ᨆᨀ ᨄᨅᨊᨘᨓ ᨅᨗᨑ ᨊᨄᨛᨙᨑᨂᨗ ᨒᨍ‌ᨙᨕ ᨐᨗᨑᨚ ᨕᨔᨛ ᨄᨗᨊᨗᨔᨗ᨞